About Love

About Love (בעברית: על אהבה) הוא שיר של הזמרת-יוצרת הוולשית מרינה, שיצא כחלק מפסקול הסרט האמריקאי לכל הנערים. השיר נכתב על ידי מרינה והרכב קפטן קאטס, המורכב מבן ברגר, ריאן מקמהון וריאן רבין, שגם הפיקו אותו. השיר יצא להורדה דיגיטלית וסטרימינג כסינגל המוביל של הפסקול ב-7 בפברואר 2020, על ידי קפיטול רקורדס. השיר הוכרז שבועיים לפני יציאתו לאור, במקביל להכרזה על סיבוב ההופעות האמריקאי של מרינה, שבוטל בסופו של דבר עקב מגפת הקורונה. "About Love" הוא שיר פופ עם קצב הניתן לריקוד, והוא עוסק באי הוודאות בזוגיות ועל היותה של האהבה בלתי צפויה. בסרט, נשמע השיר במהלך סצנה שבה הגיבורה מתוודה על אהבה בפני בן זוגה.

"About Love" זכה לביקורות חיוביות בדרך כלל ממבקרי מוזיקה, ותואר כשיר קליט וכרצועה בולטת בפסקול הסרט. השיר נכנס למצעד ה-Ultratop Top 50 השייך לאזור ולוניה בבלגיה, שם הגיע לשיא במקום ה-38. הוא אף היה מועמד לפרס שיר הפסקול הטוב ביותר בטקס פרסי בחירת הקהל ה-46 בשנת 2020. ב-11 בפברואר 2020 עלה הקליפ המילים הרשמי של השיר לערוץ היוטיוב של קפיטול רקורדס.

== רקע והוצאה ==
ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי".<ref name="My name is Marina"></ref> לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט.<ref name="Rolling Stone Baby release"></ref> בשנת 2019 הוציאה מרינה את Love + Fear, אלבום האולפן הרביעי שלה.<ref name="My name is Marina"/><ref name="Billboard album announcement"></ref> במטרה לקדם את הפרויקט, יצאה הזמרת לסיבוב ההופעות Love + Fear Tour והוציאה את המיני-אלבום השישי שלה, Love + Fear (Acoustic), בספטמבר 2019.<ref name="Consequence of Sound Karma Kimmel"></ref><ref name="AllMusic album review"></ref> לאחר סיום סיבוב ההופעות, החלה לכתוב שירים לאלבום הבא. בינואר 2020 פרסמה מרינה פוסט בחשבון האינסטגרם שלה, בו אישרה שהיא עובדת על שירים חדשים, וצירפה תמונה עם הכיתוב "Album 5".<ref name="The Line of Best Fit soundtrack info"></ref>

"About Love" הוכרז לראשונה ב-29 בינואר 2020 בהודעה לעיתונות על הסרט האמריקאי "לכל הנערים: נ.ב. אני עדיין אוהבת אותך" של נטפליקס משנת 2020, שם היה רשום כרצועה השלישית ברשימת הרצועות של אלבום הפסקול.<ref name="Teen Vogue press release"></ref> פסקול זה הוא הראשון שהופק עבור זיכיון הסרט לכל הנערים שאהבתי,<ref name="Variety soundtrack review"></ref> בעוד ש-"About Love" היה למוזיקה החדשה הראשונה של מרינה מאז Love + Fear בשנת 2019.<ref name="Idolator soundtrack announcement"></ref> השיר היה נכתב על ידי מרינה לצד המפיקים בן ברגר, ריאן מקמהן וריאן רבין, החברים בהרכב קפטן קאטס.<ref name="Tidal link" /> מרינה שיתפה פעולה בעבר עם קפטן קאטס באלבומה הקודם, כאשר היו ממפיקי "Superstar",<ref name="Liner notes"></ref> הסינגל השני של האלבום. "About Love" הושמע במהלך הסצנה האחרונה וכתוביות הסיום של הסרט.<ref name="Variety soundtrack review" />

ב-7 בפברואר 2020 יצא "About Love" להורדה דיגיטלית ולשירותי הסטרימינג במדינות שונות, על ידי קפיטול רקורדס.<ref name="Single Apple Music" /><ref name="Billboard soundtrack release"></ref> פסקול הסרט יצא גם הוא דיגיטלית באותו תאריך.<ref name="Soundtrack album Apple Music">References regarding the release of To All the Boys: P.S. I Still Love You (Music from the Netflix Film) on Apple Music:
* 
* 
* 
* 
* </ref> לצד יציאת הסינגל, הכריזה מרינה על תאריכי סיבוב הופעות נוספים בארצות הברית, שתוכננו לאורך אפריל 2020.<ref name="BroadwayWorld press release"></ref> עם זאת, סיבוב ההופעות בוטל עקב מגפת הקורונה.<ref name="Billboard concert cancellations"></ref> ב-11 בפברואר 2020 עלה קליפ המילים לערוץ היוטיוב של קפיטול רקורדס. הקליפ הופק ובוים על ידי האמנית הפיליפינית ביאנקה ניקדאו, והונפש על ידי גולדמונד פונג.<ref name="YouTube lyric video"></ref> בנוסף, הפיצה יוניברסל מיוזיק גרופ את גרסת התקליט של הסינגל ברחבי אזור בנלוקס שבאירופה.<ref name="Promo CD credits" />

== הרכב ומילים ==
ב"[[לכל הנערים: נ.ב. אני עדיין אוהבת אותך", מושמע השיר במהלך סצנה חשובה עבור לארה ג'ין, אותה מגלמת השחקנית האמריקאית לאנה קונדור.]]
מבחינה מוזיקלית, "About Love" תואר כרצועת פופ וכשיר אהבה עם קצב הניתן ריקוד.<ref name="Variety soundtrack review" /><ref name="Nylon soundtrack review"></ref> בסרט, התנגן השיר בסצנה בה הגיבורה, לארה ג'ין, בגילומה של השחקנית האמריקאית ממוצא וייטנאמי, לאנה קונדור, חושפת את רגשותיה בפני פיטר, בגילומו של השחקן האמריקאי נואה סנטינאו, בו היא מאוהבת.<ref name="Leo Sigh single review" /> אליסון סטבלביין מ-Nylon ציינה את "About Love" כאחת ממספר השירי האהבה הניתנים לריקוד המופיעים בפסקול הסרט.<ref name="Nylon soundtrack review" /> אורכו של השיר הוא 3 דקות ו-34 שניות.<ref name="Single Apple Music" />

על פי התווים שפורסמו ב-Musicnotes.com, השיר מוגדר בסימן הזמן common, והוא בעל מנעד מתון של 97 פעימות לדקה.<ref name="sheet"></ref> השיר הולחן במפתח דו מז'ור והוא בנוי במבנה של בית, ואחריו קדם-פזמון, פזמון ופוסט-פזמון. לאורך שני בתי השיר, עוקבת מרינה אחר המהלך ההרמוני "F–C–G-Am–A".<ref name="sheet"/> את השיר הנדסו מאני מארוקין ורוברט ווז'יין, שגם היו אחראים למיקסינג ולמאסטרינג, בהתאמה.<ref name="Tidal link" /> בן זוגה לשעבר של מרינה, ג'ק פטרסון, מהלהקה הבריטית קלין בנדיט, שימש כמפיק הקולי של הרצועה.<ref name="Tidal link" />

מבחינה מילית, השיר עוסק באי הוודאות המלווה את שלבי ההתחלה של מערכת יחסים.<ref name="Idolator single review"></ref> מרינה פותחת את השיר בשורות "Started in the strangest way / Didn't see it coming / Swept up in your hurricane / Wouldn't give it up for nothing" ("התחיל בצורה המוזרה ביותר / לא ראיתי את זה בא / נסחפתי בהוריקן שלך / לא הייתי מוותרת על זה לחינם"). בפזמון, היא ממשיכה בטענה שהאהבה היא בלתי צפויה; היא מודה: "I don't really know a lot about love / But you're in my head, you're in my blood / And it feels so good, it hurts so much" (אני לא באמת יודעת הרבה על אהבה / אבל אתה בראש שלי, אתה בדם שלי / וזה מרגיש כל כך טוב, זה כל כך כואב").<ref name="Idolator single review" />

== ביקורות והצלחה מסחרית ==
לפני יציאתו של "About Love", מייק וואס מ-Idolator כתב לקראת הסינגל: "מבין הרצועות שלא נשמעו עד כה, מעריצי הפופ יתרגשו מהאפשרות של מרינה חדשה".<ref name="Idolator soundtrack announcement" /> לאחר יציאתו להורדה דיגיטלית, זכה השיר לביקורות חיוביות בדרך כלל ממבקרי המוזיקה. מייק ניד, הכותב גם כן ל-Idolator, כתב ביקורת חיובית על השיר, וקבע כי: "אם זה רמז למה לצפות באלבום החמישי שלה, אז אנחנו צפויים ליהנות ממנו".<ref name="Idolator single review" /> הוא אף תיאר את השיר כ"מהמם" והמליץ עליו בטור השבועי שלו, "יום שישי של מוזיקה חדשה".<ref name="Idolator single review" /> מישל טופהם מ-Leo Sigh נהנתה מהשיר, וציינה כי הוא קליט מאוד.<ref name="Leo Sigh single review"></ref> בביקורת על הפסקול, כתבה סטבלביין כי הכללת הסינגל החדש של מרינה בפסקול הוסיפה לציפייה לסרט.<ref name="Nylon soundtrack review" />

"About Love" נכנס למצעד ה-Ultratip Bubbling Under של אזור ולוניה שבבלגיה, והגיע בו למקום ה-38 ב-29 בפברואר 2020. השיר שהה בסך הכל שבעה שבועות במצעד. ב-1 באוקטובר של אותה שנה, הוכרז כי "About Love" מועמד לפרס שיר הפסקול הטוב ביותר בטקס פרסי בחירת הקהל ה-46.<ref name="USA Today PCA nominees"></ref> עם זאת, הוא הפסיד ל-"Only the Young" של הזמרת-יוצרת האמריקאית טיילור סוויפט, שנכלל בסרט הדוקומנטרי אודותיה, "Miss Americana", מ-2020.<ref name="Peoples Choice Awards list of winners"></ref>

== רשימת רצועות ==

== מיקומי שיא ==
{| class="wikitable mw-collapsible" style="text-align:center"
|-
! colspan="3" style="background-color: #F4CC50| מצעדים ודירוגים (2020)
|-
! style="width:5em"| מדינה
! style="width:10em"| מצעד
! style="width:5em"| מיקום שיא
|-
| בלגיה
|Ultratip Wallonia
|38
|}

== קרדיטים ==
הקרדיטים שלהלן לקוחים מטיידל.<ref name="Tidal link"></ref>
* מרינה דיאמנדיס – כתיבה, שירה
* בן ברגר – כתיבה
* ריאן מקמהון – כתיבה
* ריאן רבין – כתיבה
* קפטן קאטס – הפקה
* ג'ק פטרסון – הפקה קולית
* מאני מארוקן – מיקסינג, הנדסה
* רוברט ווז'יין – מאסטרינג, הנדסה

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| כלל העולם
| rowspan="2"| 7 בפברואר 2020
| הזרמת מוזיקה • הורדה דיגיטלית
| קפיטול
| style="text-align:center;"|<ref name="Single Apple Music" />
|-
! scope="row"| בנלוקס
| סינגל CD שיווקי
| יוניברסל מיוזיק גרופ
| style="text-align:center;"|<ref name="Promo CD credits"></ref>
|}

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירי אהבה
קטגוריה:שירים מסרטי קולנוע